stanford-oval/wikipedia huggingface dataset:
Avatar (elokuvasarja)
Elokuvat > Avatar: The Way of Water (2022)

The Way of Water sijoittuu 16 vuotta ensimmäisen elokuvan tapahtumien jälkeen. Jakella ja Neytirillä on nykyään kolme lasta: Neteyam, Lo'ak ja Tuktirey (lempinimeltään Tuk). He ovat myös adoptoineet na'vi-tyttö Kirin sekä ihmislapsi Miles "Spider" Socorron, joka on eversti Quaritchin avioton poika. RDA-yhtiön työntekijät palaavat takaisin Pandoraan apunaan rekombinantit, Quaritchin ja muiden RDA:n kuolleiden sotilaiden muistoilla varustetut ihmis-na'vi-kehot. Elokuvan nimi viittaa Pandoran merien luona elävään Metkayina-heimoon, jonka luota Jake ja Neytiri joutuvat perheineen etsimään turvapaikkaa.
Avatar: The Way of Water sai ensi-iltansa Suomessa 14. joulukuuta 2022 ja Yhdysvalloissa 16. joulukuuta 2022. Sen tuotanto aloitettiin elokuussa 2017 ja pääkuvaukset saman vuoden syyskuussa. Kuvaukset saatiin päätökseen syyskuussa 2020.
Elokuvat > Avatar: Fire and Ash (2025)

Elokuvan nimi viittaa elokuvassa esiteltävään Pandoran tulivuorten lähellä elävään aggressiivisempaan na'vi-heimoon, jota myös kutsutaan "tuhkakansaksi".
Avatar: Fire and Ash tulee saamaan ensi-iltansa 19. joulukuuta 2025. Sen kuvaukset alkoivat samaan aikaan The Way of Waterin kuvausten kanssa, ja ne saatiin päätökseen joulukuussa 2022.
Elokuvat > Avatar 4 (2029)

Neljännen elokuvan on tarkoitus saada ensi-iltansa 21. joulukuuta 2029. Kolmannes neljännen elokuvan kuvauksista kuvattiin samanaikaisesti toisen ja kolmannen osan kanssa. Elokuvan pääkuvaukset alkoivat virallisesti syyskuussa 2022. Tammikuussa 2024, Cameron sanoi kuvausten olevan keskeytetty, ja että niitä jatkettaisiin jälleen vasta Fire and Ashin ensi-illan jälkeen.
Elokuvat > Avatar 5 (2031)

Viidennen elokuvan on tarkoitus saada ensi-iltansa 19. joulukuuta 2031.
Elokuvat > Tulevaisuus

Vuonna 2022 Cameron kertoi, että hänellä on suunnitelmat mahdolliselle kuudennelle ja seitsemännelle osalle ja ilmoitti tekevänsä ne, mikäli niille löytyy kysyntää.
Vastaanotto > Budjetti ja tuotot

| Elokuva | Julkaisupäivä | Tuotto> Yhdysvallat ja Kanada | Tuotto> Muu maailma | Tuotto> Maailmanlaajuisesti | Budjetti | Viitteet |
| --- | --- | --- | --- | --- | --- | --- |
| Avatar | 18. joulukuuta 2009 | $785 221 649 | $2 138 484 377 | $2 923 706 026 | $237 miljoonaa |  |
| Avatar: The Way of Water | 16. joulukuuta 2022 | $684 075 767 | $1 636 174 514 | $2 320 250 281 | $350 miljoonaa |  |
| Avatar: Fire and Ash | 19. joulukuuta 2025 | TBD | TBD | TBD | $250 miljoonaa |  |
| Avatar 4 | 21. joulukuuta 2029 | TBD | TBD | TBD | $250 miljoonaa |  |
| Avatar 5 | 19. joulukuuta 2031 | TBD | TBD | TBD | $250 miljoonaa |  |
| Yhteensä | Yhteensä | $1 469 297 416 | $3 774 658 891 | $5 243 956 307 | $1,337 miljoonaa |  |
Vastaanotto > Arvostelut

| Elokuva | Rotten Tomatoes | Metacritic |
| --- | --- | --- |
| Avatar | 81% (335 arvostelua) | 83 (38 arvostelua) |
| Avatar: The Way of Water | 76% (448 arvostelua) | 67 (68 arvostelua) |
Yiheng Wang

| Yiheng Wang> Henkilötiedot |
| --- | --- |
Kansalaisuus:   Kiina
Ammatti:  Speedcuber
Yiheng Wang (kiin.: 王艺衡; pinyin: Wáng Yìhéng) on kiinalainen Rubikin kuution nopeusratkoja. Helmikuusta 2025 hän on ylläpitänyt 3×3×3-kuution maailmanennätystä (3,08 sekuntia). Lisäksi hän ylläpitää myös viiden keskiarvon maailmanennätyksiä 3×3×3-kuutiolla (4,05 sekuntia) ja 2×2×2-kuutiolla (0,86 sekuntia).
Al-Karak

| Al-Karak |
| --- | --- |
 Kerakin linna
 Al-Karak
 Koordinaatit: 31°11′N, 35°42′E 
Valtio:  Jordania
Kuvernoraatti:  Al-Karak
Korkeus:  950 m
Väkiluku (2020):  36 466
Infobox OKVirheellinen NIMI-arvo: 
Al-Karak (arab. الكرك‎, Al-Karak) eli Kerak on kaupunki Jordaniassa. Kaupunki sijaitsee noin 20 kilometrin päässä Kuolleenmeren rannikosta ja se tunnetaan esimerkiksi ristiretkien aikaisesta Kerakin linnasta. Kaupungin asukasluku oli vuonna 2020 36 466 ja asukkaisiin kuului muslimeja, sekä kristittyjä.
Maantiede

Al-Karak sijaitsee Jordanian keskiosan länsiosassa Wadi Al-Karakin varrella. Kuollutmeri sijaitsee noin 24 kilometriä kaupungista länteen. Al-Karakin korkeus merenpinnasta on noin 950 metriä.
Historia

Kerak eli tuolloinen Kir-Moab oli aikanaan yksi muinaisen Moabin tärkeimmistä kaupungeista. Kir-Moab on saattanut olla jopa koko valtakunnan pääkaupunki. Paikalla on tehty kaivauksia, joissa löydettiin esimerkiksi tiettävästi Moabin kuningas Mesan teettämä Kerakin piirtokirjoitus. Nykyinen nimi Al-Karak eli Kerak on mahdollisesti johdettu aramealaisesta nimestä karkha, joka tarkoittaa yksinkertaisesti kaupunkia. Ptolemaios käyttää paikasta nimeä Charachmovα (Χαραχμωβα). Paikan mainitsee myös Madaban kartta ja Stefanos Byzantionlainen.
Al-Karak katoaa myöhemmin pitkähköksi aikaa historiallisista lähteistä. Sitä ei mainita lainkaan esimerkiksi muslimien valloitusretkien yhteydessä. Paikasta tuli kuitenkin jälleen hyvin tärkeä ristiretkien aikana, kun Jerusalemin kuningas Fulk rakennutti voimakkaan Kerakin linnan vuonna 1142. Linna hallitsi vanhaa muslimien pyhiinvaellusreittiä Syyrian Damaskoksesta, sekä yhteyksiä Egyptistä Syyriaan. Erityisiä hankaluuksia muslimien kannalta tuotti linnan myöhempi haltija Renaud de Châtillon, joka johti uhkaavaa mutta lopulta epäonnistunutta sotaretkeä vielä etelämmäksi kohti Arabian niemimaata. 1170-luvulta lähtien Nur al-Din ja Salah al-Din (eli Saladin) yrittivät tässä epäonnistuen vallatta linnaa. Tässä onnistuttiin vasta vuonna 1188. Myöhemmin aluetta hallitsivat eri aijubidien ruhtinaat, sekä mamelukit. Mamelukkien kaudella Al-Karak oli hallinnollisen alueen (mamlaka) keskus.
Al-Karak oli menettänyt strategisen asemansa osmanien valtakunnan kaudella. He rakennuttivat kuitenkin paikalle useita hallinnollisia rakennuksia vuonna 1893. Olot eivät olleet täysin rauhalliset. Vuonna 1911 oli puhjennut esimerkiksi verotuksen ja asevelvollisuuden vastainen Karakin kapina. Yhdistyneen kuningaskunnan saatua alueen hallintaansa ensimmäisen maailmansodan jälkeen perustettiin Transjordania. Al-Karak oli Ajlunin ja al-Saltin ohella yksi alueelle muodostetun kolmen hallinnollisen alueen keskus. Transjordania itsenäistyi myöhemmin nykyisenä Jordaniana. Joulukuussa 2016 asemiehet iskivät kaupunkiin surmaten 13 ja haavoittaen 44 maan pahimmassa terrori-iskussa kymmeneen vuoteen.
Väestö

Al-Karakin asukasluku oli vuonna 2020 36 466. Vuoden 2004 arvion mukaan vastaava lukema oli 20 280. Kaupungin asukkaat ovat muslimeja ja kristittyjä. Kaupungin kristityt kuuluvat ortodoksiseen ja katoliseen kirkkoon.
Näkymää kaupunkiin.
Tuolloinen pääkatu valokuvassa vuodelta 1905.
Katukuvaa.
Heikki Railevirta

Heikki Ilkka Ilari Railevirta (s. 7. joulukuuta 1950 Ruovesi) on suomalainen näyttelijä.
Railevirta varttui Pälkäneellä osuusliike Voiman myymälänhoitajan poikana. Hän kävi Pälkäneen yhteiskoulun ja valmistui Tampereen yliopiston III näyttelijäkurssilta 1977. Hän on työskennellyt Turun, Oulun ja Jyväskylän kaupunginteattereissa, 14 vuotta Kuopion kaupunginteatterissa, vuodesta 2003 Lappeenrannan kaupunginteatterissa ja vuosina 2006–2011 Tampereen Komediateatterissa. Lisäksi hän on esiintynyt televisiosarjassa Sodan ja rauhan miehet ja Anssi Mänttärin ohjaamassa elokuvassa Mestari.
Aiheesta muualla

Ylen Elävä arkisto: Nyt kerrotaan
Heikki Railevirta Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
Université libre de Bruxelles

| Université libre de Bruxelles |
| --- | --- |
  

Motto:  Scientia vincere tenebras
Perustettu:  1834
Tyyppi:  Julkinen ja ei-tunnustuksellinen
Rehtori:  Philippe Vincken
Kansleri:  Jean-Louis Vanherweghem
Opiskelijoita:  n. 20 000
Sijainti:  Bryssel,  Belgia
Kampus:  Solbosch (Ixelles)  Plaine (Ixelles)  Érasme (Anderlecht)
Sivusto:  www.ulb.ac.be
Université libre de Bruxelles (Brysselin vapaa yliopisto (ULB)) on Brysselissä, Belgiassa sijaitseva ranskankielinen yliopisto.
Kiinalainen ARWU-yliopistoranking sijoitti ULB:n tieteellisten näyttöjen perusteella maailman huippuyliopistojen listan sijaluokkaan 101-150.
Nimi

Brysselin vapaan yliopiston Université libre de Bruxelles nimi voidaan kääntää myös ”ei-tunnustuksellinen Brysselin yliopisto”, mutta tämä käännös tai nimimuoto ei ole juuri saanut kannatusta, ja yleensä yliopiston nimeä harvoin käännetäänkään vieraille kielille, edes englanniksi. Kaupungissa on myös hollanninkielinen ”Vrije Universiteit Brussel”, jonka nimi suomennettuna on sama kuin ranskankielisen yliopiston. Alkujaan hollanninkielinen osasto oli osa ranskankielistä yliopistoa, mutta se erosi 1960-luvun lopulla. Yliopistoilla on kuitenkin yhteisiä toimintoja, kuten BFUCC eli ULB/VUB Computing Center. Näistä yhteisistä toiminnoista käytetään Belgian vaikean kielipoliittisen tilanteen tähden neutraalia englanninkielistä nimeä ”Brussels Free Universities”.
Historia

ULB (Université libre de Bruxelles) perustettiin vuonna 1834 heti Belgian itsenäistyttyä ja aikana, jolloin maan korkeakouluopetus organisoitiin täysin uudestaan.
Alankomaiden hallinnon aikana Belgiaan perustettiin kolme valtiollista yliopistoa: Gentiin, Liègeen sekä Leuveniin, mutta niistä puuttui useita tiedekuntia. Vapaamuurariveljekset August Baron ja Adolphe Quetelet olivat jo vuonna 1831 ryhtyneet suunnittelemaan yhteisönsä ”Les Amis philanthropes” puitteista ajatusta ”vapaan” yliopiston perustamisesta. Perustaminen sai uutta pontta, kun Belgian katoliset piispat kannustivat Malinesin katolisen yliopiston perustamista. Silloin liberaalin ajatusmaailman kannattajien oli pakko ryhtyä nopeasti toimiin. Lakimies Pierre-Théodore Verhaegen, joka oli Les Amis philanthropes -vapaamuurariloosin mestari, julisti vuonna 1834 kutsun osallistua projektiin liberaaleille belgialaisille sekä Belgian suurloosin jäsenille. Hankkeen tarkoitus oli saada perustetuksi ”vapaa” yliopisto, joka taistelisi suvaitsemattomuutta ja ennakkoluuloja vastaan ja pitäisi yllä valistuksen ihanteita.
Verhaegenille huomautettiin hakkeen epärealistisuudesta, sillä hänellä ei ollut yliopistolleen professoreita, ei tiloja eikä rahoitusta. Hän ehkä laski ystävänsä Brysselin pormestarin Nicolas-Jean Rouppen avun varaan, että tilat löytyisivät vanhasta Charles-Alexandre de Lorrainen palatsista, joka sijaitsi Museoaukiolla.
Verhaegen yhdisti lääkärikoulutuksen ja oman yliopistonsa ja sai näin kokeneita opettajia. Hän turvautui myös tiede- ja kirjallisuusinstituutteihin. Oikeustieteen opetus keskitettiin vapaaehtoisten professoreiden käsiin, joista yksi oli Henri de Brouckère. Myös Brysselin kaupunki tuki virallisesti yliopistohanketta, ja niin 20. marraskuuta 1834 August Baron saattoi vihkiäispuheessaan määritellä henkisesti vapaan yliopiston:
Historia > 1900-luku

Uudellakin vuosisadalla yliopisto jatkoi kasvuaan ja sen opetus monipuolistui entisestään. Sosiologian laitos perustettiin vuonna 1902 ja vuonna 1904 näki päivänvalon Solvayn kaupallinen oppilaitos (École de commerce Solvay). Heti ensimmäisen maailmansodan jälkeen, joka aiheutti historian ensimmäisen keskeytykset yliopiston antamaan opetukseen, kun ULB:n professori Jules Border sai Nobelin lääketieteen palkinnon 1919, aloitettiin suunnitelmat koko ajan laajenevan ja kasvavan yliopiston siirtämiseksi uusiin tiloihin. Tätä muutoskehitystä nopeutti paitsi yliopiston laajeneminen myös senhetkisen yliopistorakennuksen joutuminen purettavaksi Brysselin kahden aseman välisen raideyhteyden rakentamiseksi.
Kohteeksi yliopiston siirrolle valittiin Solboschin tasanko, joka oli silloisen kaupunkialueen esikaupunkien ja maaseudun rajalla. Rakennustyöt alkoivat vuonna 1924 U-rakennuksesta, ja se vihittiin käyttöön vuonna 1924. Rakennuksen A työt tehtiin vuosina 1924–1928, ja sen rahoitti Educational Foundation de la Commission for Refief in Belgium (CRB), joka oli yhdysvaltalainen organisaatio, jonka tehtävänä oli luoda uudelleen maailmansodan raunioittama Belgian korkeakoulutus. Tämä organisaatio osallistui Tournay-Solvay perheen kanssa vuonna 933 avatun Hergé-keskuksen rahoittamiseen. Vuonna 1939 vihittiin käyttöön Bordet-syöväntutkimuslaitos.
Historia > Hollannin kieli ja Vrije Universiteit Brussel

Vuodesta 1935 lähtien Brysselin vapaassa yliopistossa järjestettiin oikeustieteen kursseja hollannin kielellä ja vuodesta 1963 lähtien jo melkein kaikissa tiedekunnissa. Vuonna 1935 yliopisto jaettiin kielellisin perustein, ja niin sai alkunsa hollanninkielinen yliopisto ”Vrije Universiteit Brussel (VUB)”. Tämä jako vahvistettiin vuonna 1970 annetulla lailla, ja näin sinetöitiin kahden yliopiston välinen lopullinen ero.
Kampukset

Nykyisin ULB toimii kolmella eri kampuksella. Päärakennus, keskushallinto ja suurin osa tiedekuntia toimii Solboschin kampuksella, jonne yliopisto ensimmäisen maailmansodan jälkeen siirrettiin. Tämä kampus kuuluu osana Brysselin varsinaiseen kaupunkialueeseen ja osittain myös Ixellesin esikaupunkiin. Luonnontieteellinen tiedekunta Plaine sijaitsee Ixellin esikaupungissa, lääketieteellinen tiedekunta ja siihen kuuluva Erasme-sairaala sijaitsevat Erasmus-kampuksella, joka on Anderlechtin esikaupungissa.
Virallisesti kaksikielisen pääkaupunkialueen lisäksi yliopisto antaa opetusta ja tieteellistä koulutusta Belgian ranskankielisellä alueella Charleroissa, Parentvillessä, Treignesissä ja Nivellesissä.
Tiedekunnat ja erillislaitokset

Brysselin vapaa yliopisto on laaja-alainen tiedeyliopisto, joka antaa opetusta kaikissa keskeisissä tieteissä. Sen lisäksi siellä toimii useita erillislaitoksia.
Filosofinen tiedekunta
Oikeustieteellinen ja rikostieteen tiedekunta
Sosiaali-, yhteiskunta- ja taloustieteen tiedekunta, Solvay bisneskoulu
Psykologian- ja kasvatustieteen tiedekunta
Luonnontieteellinen tiedekunta (Ympäristöhallinnon instituutti, joka on hiljattain liitetty tiedekuntaan (IGEAT))
Lääketieteellinen tiedekunta
Kansanterveyden koulu
Urheilutieteen ja Kinesitherapyn instituutti
Farmasian instituutti
Teknillinen korkeakoulu ja soveltavan tieteen tiedekunta
Työtieteen instituutti
Eurooppa-opintojen instituutti
Tilasto ja tutkimuksen instituutti.
Saadut huomionosoitukset

Henri La Fontaine (1854–1943): Nobelin rauhanpalkinto 1913.
Jules Bordet (1870–1961): Nobelin lääketieteen palkinto 1919.
Albert Claude (1899–1983): Nobelin lääketieteen palkinto 1974.
Ilya Prigogine (1917–2003): Nobelin kemian palkinto 1977.
Entisiä oppilaita

Enver Hoxha (1908–1985): Albanian entinen diktaattori
Amir Abbas Hoveida (1919–1979): Iranin entinen pääministeri
Justin Bomboko (1928): ensimmäinen kongolainen, joka on suorittanut loppututkinnan ULB:ssä; hän on nykyisin poliitikko Kongon demokraattisessa tasavallassa.
Aiheesta muualla

Wikimedia Commonsissa on kuvia tai muita tiedostoja aiheesta .
ULB:n kotisivut
| n k Belgian yliopistot |
| --- | --- |
Flaamilaiset:  Antwerpen  UGent  UHasselt  KU Leuven  VUB  Transnational University Limburg 
Ranskalaiset:  UCLouvain Saint-Louis Brussels  UCLouvain  ULiège  ULB  UMons  UNamur  Transnational University Limburg 
Muut:  Brussels Faculty for Protestant Theology  College of Europe  Evangelical Theological Faculty  Institute of Tropical Medicine Antwerp  Transnational University Limburg 
| n k Euroopan pääkaupunkien yliopistojen institutionaalinen verkosto (UNICA) |
| --- | --- |
Jäsenet:  Amsterdam  Ankara (AU)  Ankara (METU)  Ateena  Belgrad  Berliini (FU)  Berliini (HU)  Bratislava  Bryssel (ULB)  Bryssel (VUB)  Budapest (Loránd Eötvös)  Budapest (Semmelweis)  Bukarest  Bukarest (ASE)  Dublin  Edinburgh  Helsinki  Kiova  Kööpenhamina  Lausanne  Lissabon (ULisboa)  Lissabon (NOVA)  Ljubljana  Lontoo  Luxemburg  Madrid  Madrid (UC3M)  Madrid (UAM)  Moskova (HSE)  Moskova (Lomonosov)  Moskova (RUDN)  Nikosia  Oslo  Pariisi (PSL)  Pariisi III  Praha  Reykjavík  Riika  Rooma (FI)  Rooma III  Rooma (Sapienza)  Rooma (Tor Vergata)  Sarajevo  Skopje  Sofia  Tallinna (TU)  Tallinna (TUT)  Tirana  Tirana (UPT)  Tukholma  Varsova  Vilna  Wien  Zagreb 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Tšekki  Australia  Kreikka  Puola  Portugali 
Maantieteelliset:  MusicBrainz place 
Tieteilijät:  CiNii 
Muut:  IdRef 
Sceau de l'ULB depuis 2005
Brysselin vapaan yliopiston sinetti vuodesta 2005 lähtien.
Luettelo Kuben kappaleista

Luettelo Kuben kappaleista.
#

100
A

Ali
All Jucci
Antisankari
Antistara
Apollo
Avopaku
B

Bars
Bola
C

Chevy Flow
Chillaa Jo
D

Delhi
Dena Swag
Duuni
Duussei x Veroi
E

Ei Tanssi Ei Laula
Elon
F

Fakappaa
Feng Shui
Finessaan
Flippaa
Follaa
Frendi
G

Gasoo
Ghost
Guccin Lakanois
H

Haluisin Vaan
Haluun Olla
Harmitonta Huvii
Hattiwatti
Hidasteit
Hima
HLMKS
Homereis
Homma Menee Alas
Hotbox
Huolissani
Hygienia
I

Ikijää
J

Jackie Chan
Japanese Drip
Jumal Flow
Jumanji
Juonii
K

Kaks
Kenkäboxi
Kenkäboxi [remix]
Killah
Kolme Michelin Tähtee
Kopioi
Koska Mä Voin
Kubenrapinat
Kuka Sua Ohjaa
L

Lentokonetila
Lintutyylit
Loota, Pelti, Visiiri
Luu
Lähiö Lähiö
Lähiö Lähiö [remix]
Lähiörikas
M

Marssi
Mies
Miksu
MILJ000000NA
Milt Se Tuntuu
Mist Sä Dikkaat
Mun Flow
Mun Vuosi
N

Noin
Nokia Freestyle
Nomoreclublife
O

Originaali
Osaatsä Uida?
Ota Tai Jätä
P

Paardit
Pakko
PC
Peili
Plug
PPP
Pro
PS X VS
Pulappaa
Pummi Swag
PunasiaPäin
Purppura
R

Raha Niinku Roskaa
Resepti
Rytmi Veres
S

Sama Laulu
Satelliitit
Screenshotta
Shout-Out
Simppeli
Sisääntulo
Surulline
Syntynyt
T

Tapa
Täälpäin Opittuu
Tönap
U

Unelmist Kiinni
V

Vimosen Päälle
W

WUSSUP
| n k Kube |
| --- | --- |
Studioalbumit:  Cubenrapinat  Kuberkeikka  Kube ja B-Mäkki  Kubenrapinat  Lentokonetila  Flow  Purppura  Pomo Sapiens EP  All Jucci  KBNRPNT, Vol.2  Poliittisesti Correcti EP  Hakunila Killah  Gasoo Ei Breikkei  NEVERSELLOUT 
Muuta:  diskografia  Luettelo Kuben kappaleista
Turun kaupungin taidemuseo

| WAM Turun kaupungin taidemuseo Wäinö Aaltosen museo |
| --- | --- |
 Museorakennus edestä kuvattuna
Tyyppi:  Taidemuseo 
Osoite:  Itäinen Rantakatu 38, 20101 Turku  
Sijainti:  III kaupunginosa, Turku
Perustettu:  1967
Ylläpitäjä:  Turun kaupunki
Johtaja:  Vt. taidemuseon johtaja Satu Pajarre
Kotisivut:  www.wam.fi
Koordinaatit:  60°26′42″N, 022°15′37″E
 fiWAM Turun kaupungin taidemuseo 
     
Turun kaupungin taidemuseo WAM (aik. Wäinö Aaltosen museo) on Turussa sijaitseva nykytaiteeseen painottunut taidemuseo. WAM oli vuosina 2009–2024 osa Turun museokeskusta (nyk. Turun kaupunginmuseo). Näyttelytoiminnan rungon muodostaa Turun kaupungin taidekokoelma, joka sisältää muun muassa huomattavan kokonaisuuden lahjoituksena saatuja Wäinö Aaltosen töitä. Vaihtuvissa näyttelyissä museossa on esillä sekä kansainvälistä että kotimaista modernia taidetta. Museon viestinnällinen nimi vuodesta 2019 alkaen on WAM Turun kaupungin taidemuseo.
Aurajoen itärannalla III kaupunginosassa sijaitsevan modernistisen museorakennuksen on suunnitellut Aaltonen yhdessä poikansa, arkkitehti Matti Aaltosen ja tämän vaimon arkkitehti Irma Aaltosen kanssa. Museo avattiin vuonna 1967. Wäinö Aaltosen Työ ja tulevaisuus -sarjan kolme veistosta seisovat museorakennuksen terassilla vieraiden vastaanottajana. Näistä teoksista on ajan myötä tullut museon ulkoisia tunnuskuvia. Vaalean travertiinipintaisen rakennuksen edustalla vapaasti seisovat hahmot vaikuttavat luonteeltaan erilaisilta kuin Eduskuntataloon sijoitetut kullatut kipsiveistokset.
Museon terassin satamanpuoleisessa päässä toiminut kahvila ”Cafe Wäinö” lopetti toimintansa museorakennuksen remontin yhteydessä keväällä 2024. Museorakennuksen viereisellä tontilla sijaitsee Ekoluoto, jossa museo järjestää erityisesti kaupunkiekologisia aiheita käsitteleviä projektitaideteoksia. WAMin toimialaan kuuluu vaihtuvien näyttelyjen lisäksi monipuolinen museopedagoginen toiminta ja konserttitoiminta.
Turun kaupungin taidekokoelma

Turun kaupungin taidemuseona WAM hallinnoi noin kymmenentuhatta taideteosta käsittelevää, Turun kaupungin kuvataiteen kokoelmaa. Kuvataidekokoelmat painottuvat erityisesti Wäinö Aaltosen taiteeseen, suomalaiseen ja kansainväliseen kuvanveistotaiteeseen ja turkulaiseen taiteeseen.
Näyttelyt

Viime vuosina WAM:ssä on nähty muun muassa Suomen Kuvanveistäjäliiton 100-vuotisjuhlanäyttely, taiteilijaseura Arte ry:n 50-vuotisjuhlanäyttely sekä Turun taideakatemian valokuvataiteen koulutusohjelman 20-vuotisjuhlanäyttely. Kaupungin taidekokoelmaa on esitelty muun muassa ”Kuolema ja sen monet kasvot” -näyttelyssä vuonna 2010, vuoden 2011 ”Vesi – tunteita ja aistimuksia” -näyttelyssä, sekä ”Yhtä juhlaa! Juhlat ja juhlakulttuuri suomalaisessa kuvataiteessa” -näyttelyssä vuonna 2012. Vuoden 2011 ”Muotoseikkoja”-näyttelyssä nähtiin esineitä kulttuurihistoriallisista kokoelmista rinnakkain taidekokoelman teoksien kanssa.